CELEX: 62016TN0386
Language: hu
Date: 2016-07-22 00:00:00
Title: T-386/16. sz. ügy: 2016. július 22-én benyújtott kereset – Falegnameria Universo dei F.lli Priarollo kontra EUIPO – Zanini Porte (silente PORTE & PORTE)

17.10.2016   
            
            
               HU
            
            
               Az Európai Unió Hivatalos Lapja
            
            
               C 383/15
            
         2016. július 22-én benyújtott kereset – Falegnameria Universo dei F.lli Priarollo kontra EUIPO – Zanini Porte (silente PORTE & PORTE)
   (T-386/16. sz. ügy)
   (2016/C 383/21)
   A keresetlevél nyelve: olasz
   
      Felek
   
   
      Felperes: Falegnameria Universo dei F.lli Priarollo Snc (Caerano di San Marco, Olaszország) (képviselő: B. Osti ügyvéd)
   
      Alperes: az Európai Unió Szellemi Tulajdoni Hivatala (EUIPO)
   
      A másik fél a fellebbezési tanács előtti eljárásban: Zanini Porte (Corbiolo di Bosco Chiesanuova, Olaszország)
   
      Az EUIPO előtti eljárás adatai
   
   
      A vitatott védjegy jogosultja: Felperes
   
      A vitatott védjegy: A „silente PORTE & PORTE” szóelemet magában foglaló európai uniós védjegy - 4 191 425. sz. európai uniós védjegy
   
      Az EUIPO előtti eljárás: Megszűnés megállapítása iránti eljárás
   
      A megtámadott határozat: Az EUIPO első fellebbezési tanácsának 2016. április 28-án hozott határozata (R 240/2015-1. sz. ügy)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               elöljáróban állapítsa meg a megtámadott határozat extra petita jellegét, következésképpen utalja vissza az EUIPO fellebbezési tanácsának határozatát a közösségi védjegyről szóló rendelet 75. és 76. cikkének megsértése miatt, tekintettel az 1996. február 5-i 216/96/EK rendelet és későbbi módosításai 1d. cikkére, amelynek tárgya a fellebbezés olyan fellebbezési tanács elé történő utalása, amely még nem hozott határozatot az adott kérdésben;
            
         
               —
            
            
               érdemben: változtassa meg a megtámadott határozatot, következésképpen az EUIPO-t kötelezze a felperes részéről a fellebbezési tanács előtti eljárás keretében felmerült összegek viselésére, lévén, e határozat ténybelileg és jogilag megalapozatlan, és minden esetben téríttesse vissza, akár szabad mérlegelése szerint, a költségeket;
            
         
               —
            
            
               pervezető intézkedések címén: rendelje el a 000008977C. sz. eljáráshoz kapcsolódó, az EUIPO törlési osztálya előtti iratok, valamint az azt követő R0240/2015. sz. fellebbezéshez kapcsolódó iratok benyújtását.
            
         
      Jogalap
   
   
               —
            
            
               a 207/2009 rendelet 75. és 76. cikkének megsértése;
            
         
               —
            
            
               a 2868/95 rendelet 37. Szabálya b) pontja i) alpontjának és 50. szabálya (1) bekezdésének megsértése.